На основу члана 27 став 5 и члана 135 став 2 Закона о стечају ("Сл. гласник РС", бр. 104/2009, 99/2011 - др. закон, 71/2012 - одлука УС, 83/2014, 113/2017, 44/2018 и 95/2018), Национални стандард број 5 - о начину и поступку уновчења имовине стечајног дужника („Службени гласник РС“, бр. 62/2018), стечајни управник стечајног дужника:
GAMA ENTERTAINMENT GROUP“ д.о.о. у стечају, 
Београд,ул.Милентија Поповића бр.9, 
МБ 07092270 ПИБ 101686076, oбјављује
ПОЗИВ ЗА ДОСТАВЉАЊЕ ПОНУДА РАДИ
ВРШЕЊА ПРОЦЕНЕ ВРЕДНОСТИ ПОКРЕТНЕ ИМОВИНЕ .

              Решењем Привредног суда у Београду  број 4 СТ бр.218/2018 од 01.10.2019.године, отворен је стечајни поступак над стечајним дужником предузеће за филм, телефизију, аудио-видео производњу и дистрибуцију „GAMA ENTERTAINMENT GROUP“ д.о.о. у стечају, Београд,ул.Милентија Поповића бр.9, МБ 07092270 ПИБ 101686076.За стечајног управника именована је Оливера Јовановић из Београда.

             Решењем Привредног суда у Београду  број 4 СТ бр.218/2018 од 07.08.2020.године, разрешена је дужности стечајни управник Оливера Јовановић из Београда и истим решењем именован Бранко Југовић из Београда, ул. Пожешка 37/2.
             Решењем Привредног суда у Београду  број 4 СТ бр.218/2018 од 02.03.2021.године, на предлог Одбора поверилаца разрешен је дужности стечајни управник Бранко Југовић из Београда, ул. Пожешка 37/2.,и истим решењем именован нови стечајни управник Ђорђе Зечевић из Београда.

            Решењем Привредног апелационог суда,7 Пвж 117/21 од 12.05.2021.године,УКИНУТО је решење Привредног суда у Београду  број 4 СТ бр.218/2018 од 02.03.2021.године.
Предузећа за филм, телефизију, аудио-видео производњу и дистрибуцију „GAMA ENTERTAINMENT GROUP“ д.о.о. у стечају, Београд,ул.Милентија Поповића бр.9, МБ 07092270 ПИБ 101686076.     

             Решењем Привредног Апелационог суда у Београду 8 Пвж 347/21 од 15.09.2021.године одбијена је као неоснована жалба Одбора поверилаца на решење Привредног суда у Београду 10 Ст.218/2018 од 05.07.2021.године за разрешење стечајног управника Бранка Југовића.
 
Решење Привредног суда у Београду 4 Ст 218/2018 од 08.11.2022.године , постало је правоснажно 11.01.2023.године , по правоснажности поступак стечаја се наставља банкротством.
СВРХА ПРОЦЕНЕ
Сврха процене је да се утврди стратегија продаје у циљу остваривања највеће продајне вредности и максимално могућег колективног намирења поверилаца. Стечајни управник ће у складу са чланом 132. став 2. процену доставити суду, одбору поверилаца и сваком разлучном, односно заложном повериоцу који има разлучно односно заложно право на имовини која је предмет процене и продаје. 
 ИЗВЕШТАЈ О ПРОЦЕНИ
Проценитељ је дужан по завршетку процене да достави Извештај о процени у три оригинална примерка у писаној и електронској форми која ће морати да садржи следеће:
·         Прецизно означен предмет процене, дефиницију вредности уз опис  

       метода  коришћења  у процени,
·         Закључак о процењеној ликвидационој вредности имовине стечајног 
       дужника
·         Закључак о процењеној вредности имовине стечајног дужника 
МЕТОД ПРОЦЕНЕ
Метод процене је прописан Законом о стечају, Националним стандардом и МРС. Понуђачи су дужни да опишу методе које намеравају да користе у својој процени.
У складу са Националним стандардом бр. 5  по којем утврђивање процењене вредности врши се у складу са Међународним стандардима финансијског извештавања. 
ИНФОРМАЦИЈЕ ЗА ПОНУЂАЧЕ
Имовину стечајног дужника чини:

1. Шасија путничког возила марке MERCEDES E200 CDI бр.шасије WDB2100061B412020 
2. Шасија путничког возила марке DAILMER CHRYSLER A 170 CDI бр.шасије WDD1680091K040304 
3. Систем аудио миксета , АМС НЕВЕ ДФЦ ГЕМИНИ 80 ФАДЕР 96 -ФРАМЕ АС ПЕР QУОТЕ 45595 – који се налази у ЈЦС 

4. Табела бр.1 – Попис имовине на локацији ЈП Сава центар од броја 1 до 38

5. Табела бр.2 – Филмови и песме на двд и цд преузете на локацији ЈП Сава центар од броја 1 до 75
6. Табела бр.3 – Касете и филмови од броја 1 до 5
7. Удео стечајног дужника у предузећу Привредног друштва за трговину и услуге  C.I.T.  доо Београд у стечају МБ 07894678 од  87,3 %

Заинтересовани понуђачи писане понуде подносе најкасније до 24.03.203. године на адресу канцеларије стечајног управника , ул.Михаила Богићевића бр.7/2 , 11000 Београд.
Понуде доставити у два примерка у затвореној коверти са јасном назнаком :
ПРУЖАЊЕ УСЛУГА ПРОЦЕНЕ ВРЕДНОСТИ ИМОВИНЕ СТЕЧАЈНОГ ДУЖНИКА - GAMA ENTERTAINMENT GROUP“ д.о.о. у стечају, Београд,ул.Милентија Поповића бр.9, МБ 07092270 ПИБ 101686076
Понуђач уз понуду доставља фотокопију докумената која не смеју бити старија од 12 месеци од дана пријема понуде. Наручиоци задржавају право да захтевају од Понуђача накнадно достављање на увид оригиналне документације. Понуда треба да садржи:
-        Доказе о испуњености услова из тачке 6. овог огласа
-        Имена чланова ужег тима који ће радити процену са задужењима и   

      референцама
-         Рок у којем ће завршити процену
-         Цену за пружену услугу исказану у динарима
-         Рок за исплату накнаде за извршену услугу
Уз понуду доставити:
-         Доказ о овлашћењу за обављање послова односно обављање  

       делатности процене правних лица и имовине, лиценцу, решење из 
       АПР-а,сертификате, уверења и друга документација издата од 
       надлежних органа
-          Доказе о стручности
-          Референце досадашњег рада
Позивају се заинтересована лица да директним обиласком на лицу места утврде елементе за опредељеност понуде. У случају потребе и других података за опредељеност понуде заинтересована лица могу се јавити стечајном управнику Бранку Југовићу на број телефона 069/6620062. 
Заинтересовани понуђачи, односно овлашћени представници, могу поднети захтев за достављање детаљних информација о имовини и правима стечајног дужника на електронску адресу стечајног управника: gama@jugovic.rs. 
У складу са Националним стандардом бр. 5 о начину и поступку уновчења имовине стечајног дужника о избору понуђача одлучује Одбор поверилаца стечајног дужника, узимајући осим финансијске понуде у обзир и стручност, референце и друге елементе понуде који су од значаја за вршење конкретне процене,  и то искључиво са Листе понуђача добијене од стечајног упавника. У случају да Одбор не донесе одлуку у року од 8 дана од дана истека рока за достављање понуде, избор понуђача врши стечајни управник, применом истих критеријума.
Након донете одлуке о избору најбољег понуђача биће обавештени сви понуђачи. Наручилац задржава право да по пријему свих понуда донесе Одлуку да ниједног понуђача не изабере, о чему ће се понуђачима доставити писмено обавештење. Цена није једини критеријум приликом одабира проценитеља.
УСЛОВИ КОНКУРИСАЊА
Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то:
-          Да је регистрован за обављање делатности код надлежног органа
-          Лиценца за обављање послова овлашћеног проценитеља
-          Да испуњава квалификационе услове, односно да располаже 
       довољним кадровским и техничким капацитетом за вршење услуге  

       из понуде
У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.
 
Стечајни управник
__________________
                                                                                                              Бранко Југовић
2

